ལིས་ཁི་ཆང་གིས་སྙན་ཞུའི་ནང་དུ་ཉིས་སྟོང་བཅོ་བརྒྱད་ལོའི་སྔོན་དཔག་གི་དམིགས་འབེན་གཙོ་བོ་བཏོན་ཡོད་དེ།རྒྱལ་ནང་ཐོན་སྐྱེད་སྤྱིའི་ཐོན་རིན་བརྒྱ་ཆའི་དྲུག་གྲངས་ཆུང་ལྔ་ཡས་མས་འཕར་སྣོན་འབྱུང་བར་བྱེད་པ་དང་།སྡོད་དམངས་ཀྱི་འཛད་སྤྱོད་རིན་གོང་བརྒྱ་ཆའི་གསུམ་ཡས་མས་འཕར་བར་བྱེད་པ།མཁར་གྲོང་གི་ལས་ཞུགས་པ་མི་བྱེ་བ་གཅིག་དང་ས་ཡ་གཅིག་གི་ཡན་གསར་སྣོན་བྱེད་པ་དང་མཁར་གྲོང་གི་ལས་ཀ་ཤོར་ཚད་བརྒྱ་ཆའི་ལྔ་གྲངས་ཆུང་ལྔའི་མན་དུ་ཚོད་འཛིན་བྱས་ཏེ་མཁར་གྲོང་གི་ལས་ཤོར་ཐོ་འགོད་བྱེད་ཚད་བརྒྱ་ཆའི་བཞི་གྲངས་ཆུང་ལྔའི་མན་དུ་ཚོད་འཛིན་བྱེད་པ།སྡོད་དམངས་ཀྱི་ཡོང་སྒོ་འཕར་སྣོན་དང་དཔལ་འབྱོར་འཕར་སྣོན་གྱི་ཚད་ཕལ་ཆེར་མཉམ་པར་བྱེད་པ།ལས་ཁུངས་ཀྱི་རྒྱལ་ནང་ཐོན་སྐྱེད་སྤྱིའི་ཐོན་རིན་གྱི་ནུས་ཁུངས་ཟད་གྲོན་གྱི་ཚད་བརྒྱ་ཆའི་གསུམ་གྱི་ཡན་དུ་ཇེ་དམའ་རུ་བཏང་ན་བཙོག་རྫས་གཙོ་བོ་ཕྱིར་འདོན་ཚད་མུ་མཐུད་ཇེ་དམའ་རུ་གཏོང་བ།འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་ལ་ངོ་བོ་རང་བཞིན་གྱི་གྲུབ་འབྲས་ཐོབ་པར་བྱེད་པ་དང་ཆེ་ཕྱོགས་ཚད་ཤིང་གི་གཞི་རྩའི་གཏན་འཇགས་སྲུང་འཛིན་བྱས་ཏེ།ཉེན་ཁ་སྣ་ཚོགས་ལ་གོ་རིམ་ལྡན་ཞིང་ནུས་ཡོད་སྒོས་སྔོན་འགོག་ཚོད་འཛིན་བྱེད་པ་བཅས་རེད།